# Charles Singer

Charles Joseph Singer (Camberwell, 2 de novembre de 1876 – St Austell, 10 de juny de 1960) va ser un historiador de la ciencia, la tecnologia i la medicina britànic.

## Biografia

Singer nasqué a Camberwell, a Londres, on el seu pare, Simeon Singer, era un clergue i un hebraista. Va ser educat a la City of London School, la University College London, i el Magdalen College Oxford (Membre honorari de Zoologia). Va estudiar zoologia i medicina i va exercir la medicina. L'any 1903 va ser nomenat metge oficial en l'expedició dirigida per Sir John Harrington a la region fronterera entre Abissínia i el Sudan. En tornar a Anglaterra va ocupar un lloc de metge al Sussex County Hospital de Brighton, i el 1907 va anar a Singapur. L'any 1908, arran de la mort del seu pare, va tornar a Anglaterra i va ocupar llocs de treball en fiversos hospitals de Londres fins que l'any 1914 es va traslladar a Oxford per tal de treballar amb Sir William Osler (primer Baronet), aleshores Regius Professor de Medicin a la universitat.
L'any 1910 Singer s'havia casat amb Dorothea Waley Cohen, la qual era historiadora del període medieval.
Arran de la Primera Guerra Mundial, Singer, l'any 1916, acceptà una posició com a metge de la Royal Army Medical Corps com a patòleg i com a member d'una expedició arqueològica. Quan va acabar la Guerra, tornà a la Universitat d'Oxford per donar lliçons d'història de la biologia i l'any 1920 va donar lliçons d'història de la medicina a University College de la Universitat de Londres. L'any 1929 acceptà la invitació de la Johns Hopkins University per donar conferències. Es va jubilar l'any 1942. Morí a Par (Cornualla).
Singer va contribuir en la revisió i actualització de la 14a edició de l'Encyclopædia Britannica. En concret, va revisar l'article “Medicine” fet per Thomas Clifford Allbutt que apareixia des de l'11a edició i l'article “Medicine, History of”' (en el volum 15a).

## Premis i reconeixements

Charles Singer va ser Doctor honorari en Ciència (D.Sc.) per la Universitat d'Oxford, Va rebre la medalla Sarton Medal per part de la History of Science Society, i va ser president de diverses societats incloent la “ British Society of the History of Medicine” (1946-1948) i la “International Union for the History of Science” (1947). També va ser member de la International Society for the History of Medicine.

## Bibliografia parcial

* From Magic to Science: Essays on the Scientific Twilight (1928)
* A Short History of Science to the Nineteenth Century (1941)
* Com a editor, A History of Technology (5 vols, between 1954 and 1958), junt amb Eric John Holmyard i A.R. Hall.
* Galen on Anatomical Procedures (1956)
* A History of Biology to About the Year 1900 (1959)
* Greek Biology and Greek Medicine, Chapters in the History of Science, Clarendon Press, 1922.
* A Short History of Medicine. Nova York: Oxford University Press, 1928.

## Notes

* ↑ 2001, Franz-Andre Sondervorst, Chronique de SIHM

## Referències

* Melvin Kranzberg, Charles Singer and "A History of Technology". Vol. 1, No. 4, Review Issue: A History of Technology (Autumn, 1960), pp. 299–302. doi 10.2307/3101190
* Geoffrey Cantor, 'Presidential Address: Charles Singer and the early years of the British Society for the History of Science', The British Journal for the History of Science 30 (1997), 5-23. doi 10.1017/S0007087496002865
* A. Rupert Hall, 'Eloge: Charles Joseph Singer, 1876-1960', Isis 51:4 (1960), 486, 558-560.
* Anna-K. Mayer, "When things don't talk: knowledge and belief in the inter-war humanism of Charles Singer (1876–1960)" in:The British Journal for the History of Science – Volume 38 – Issue 03 – September 2005. doi 10.1017/S0007087405007004
* Robert T. Gunther and A. V. Simcock, Robert T. Gunther and the Old Ashmolean Museum of the History of Science, Oxford (1985), p. 68.